**Justin Danforth** (s. 15. maaliskuuta 1993 Oshawa, Ontario, Kanada) on kanadalainen jääkiekkoilija ja maailmanmestari, joka pelaa NHL-seura Columbus Blue Jacketsin organisaatiossa. Danforth on pelipaikaltaan keskushyökkääjä, mutta hän osaa pelata myös laidassa. Danforth laukoo oikealta.

Ura
---

### Seuraura

#### Junioriura ja yliopistovuodet

Danforth pelasi kaudella 2009–2010 Oshawa Generalsin junioreissa. Hän debytoi samalla kaudella myös Cobourg Cougarsin joukkueessa OJHL-junioriliigassa. Kaudella 2011–2012 Danforth oli joukkueen kolmanneksi paras maalintekijä 22 osumallaan. Kaudella 2012–2013 hän nousi Cougarsin varakapteeniksi. Danforth voitti joukkueen sisäisen piste- ja syöttöpörssin tehoilla 22+34=56, kuten myös pudotuspeleissä tehoilla 3+11=14. Hänet valittiin kauden päätteeksi OJHL:n toiseen tähdistökentälliseen.

Vuodet 2013–2017 Danforth kävi Sacred Heart Universityn yliopistoa. *Freshman -vuotenaan* 2013–2014 hän voitti joukkueensa sisäisen piste- ja syöttöpörssin tehoilla 5+24=29. Danforth valittiin kauden päätteeksi Atlantic Hockeyn vuoden tulokkaaksi ja tulokkaiden tähdistökentälliseen. *Junior -vuotenaan* 2015–2016 hän oli Sacred Heartin paras pistemies ja maalintekijä tehoilla 20+21=41. Danforth jakoi Atlantic Hockeyn maalipörssin viidennen sijan Canisiusin Ralph Cuddemin ja Shane Conacherin kanssa sekä sijoittui pistepörssissä kymmenenneksi. Hän voitti myös joukkueensa sisäisen tehotilaston lukemalla +9. *Senior -vuotenaan* 2016–2017 Danforth toimi Sacred Heartin varakapteenina ja voitti joukkueen sisäisen piste- ja syöttöpörssin tehoilla 10+22=32. Hänet valittiin kauden päätteeksi Atlantic Hockeyn ensimmäiseen tähdistökentälliseen.

#### AHL-sopimus ja ammattilaisuran alku

Viimeisen yliopistokautensa päätteeksi, maaliskuussa 2017 Danforth siirtyi amatööritry-out -sopimuksella ECHL-joukkue Reading Royalsiin. Kolmen siellä pelatun ottelun jälkeen hän siirtyi amatööritryout -sopimuksella AHL-joukkue Bridgeport Sound Tigersiin. Danforth pelasi siellä yhden ottelun, kunnes hän siirtyi edelleen ATO-sopimuksella Rochester Americansin AHL-joukkueeseen. Danforth pelasi siellä viisi ottelua.

Toukokuussa 2017 Danforth teki Rochester Americansin kanssa vuoden mittaisen AHL-sopimuksen. Hän pelasi siellä kaudella 2017–2018 15 runkosarjaottelua tehopistein 2+3=5. Suurimman osan kaudestaan Danforth pelasi kuitenkin ECHL-joukkue Cincinnati Cyclonesin vahvuudessa. Hän oli tehoilla 28+31=59 joukkueen paras maalintekijä ja sijoittui sisäisessä pistepörssissä toiseksi Jesse Schultzin jälkeen. Danforth voitti myös Cyclonesin sisäisen tehotilaston lukemalla +26. Hänet palkittiin kauden päätteeksi ECHL:n vuoden tulokkaana John A. Daley Trophylla, valittiin toiseen tähdistökentälliseen sekä tulokkaiden tähdistökentälliseen. Danforth osallistui kauden aikana myös ECHL:n tähdistöotteluun, jonka taitokilpailuissa hän voitti luistelunopeuskilpailun luisteltuaan kaukalon ympäri ajassa 12,75 sekunnissa, mikä on liigan ennätys ja *MTV Uutisten* helmikuussa 2019 julkaistun haastattelun mukaan tiettävästi ainoa 13 sekunnin alitus maailmassa. Danforth löi jopa NHL:n ennätyksen, mikä on Dylan Larkinin (13,172 sekuntia) hallussa vuodelta 2016.

#### Siirtyminen Lukkoon

Kaudeksi 2018–2019 Danforth siirtyi 1+1-vuotisella sopimuksella SM-liigajoukkue Rauman Lukkoon. Hän voitti joukkueen sisäisen piste- ja syöttöpörssin tehoilla 18+34=52, joilla Danforth sijoittui koko liigan pistepörssissä viidenneksi. Hän jakoi myös Lukon sisäisen tehotilaston voiton Ville Heinolan kanssa lukemalla +7. Danforth valittiin kauden päätteeksi SM-liigan tähdistökentälliseen. Helmikuussa 2019 Lukko käytti hänen sopimuksessaan olleen option ja teki vuoden mittaisen jatkosopimuksen Danforthin kanssa.

Kaudeksi 2019–2020 Danforth nimettiin Lukon varakapteeniksi. Hän teki ammattilaisuransa ensimmäisen kypärätempun 16. marraskuuta 2019 Hämeenlinnan Pallokerhoa vastaan. Danforthin ensimmäinen maali hyväksyttiin videotarkistuksen jälkeen ja se jäi Lukon 6–1-voittoon päättyneen ottelun ratkaisumaaliksi. Hänen kolmas osumansa syntyi ylivoimalla. Danforth keräsi ottelussa myös yhden syöttöpisteen oltuaan kakkossyöttäjänä Ponthus Westerholmin tekemään avausmaaliin. Samu Isosalo valitsi hänet ottelun Alumnien tähtien ykköstähdeksi. Danforth valittiin SM-liigan helmikuun kuukauden pelaajaksi. Hän voitti lopulta koko SM-liigan pistepörssin tehoilla 27+33=60 ja Danforth palkittiin Veli-Pekka Ketola -palkinnolla. Hän jakoi myös Lukon sisäisen tehotilaston voiton Eetu Koivistoisen kanssa lukemalla +26. Danforth palkittiin myös runkosarjan parhaana pelaajana Lasse Oksanen -palkinnolla ja SM-liigan pelaajat äänestivät hänet kauden parhaaksi pelaajaksi ja Danforth palkittiin Kultaisella kypärällä. Hänet valittiin myös toisen kerran peräkkäin SM-liigan tähdistökentälliseen.

#### KHL-sopimus

Kaudeksi 2020–2021 Danforth siirtyi vuoden mittaisella sopimuksella KHL-seura Vitjaz Podolskiin. Hän voitti tehoilla 23+32=55 joukkueen sisäisen piste- ja maalipörssin sekä jakoi sisäisen syöttöpörssin voiton Kaspars Daugaviņšin kanssa. Danforth sijoittui koko liigan pistepörssissä kuudenneksi.

#### NHL-sopimus

Toukokuussa 2021 Danforth teki vuoden mittaisen sopimuksen NHL-seura Columbus Blue Jacketsin kanssa. *The Athletic* -lehden toimittaja Aaron Portzlinen mukaan hänen sopimuksensa on yksisuuntainen.

Maaliskuussa 2022 Danforth teki Blue Jacketsin kanssa kaksivuotisen jatkosopimuksen.

Lokakuussa 2023 Danforth teki Blue Jacketsin kanssa yksivuotisen ja 1,1 miljoonan dollarin arvoisen sopimuksen.

### Maajoukkueura

Danforth edusti Kanadaa MM-kilpailuissa vuonna 2021, jolloin hän voitti maailmanmestaruuden. Danforth pelasi myös Spengler Cupissa vuonna 2019, jolloin Kanadan turnaus päättyi voittoon. Danforth edusti myös Canada Eastin joukkuetta alle 19-vuotiaiden World Junior A Challengessa vuosina 2011 ja 2012, joista ensimmäinen turnaus päättyi hopeaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Cobourg Cougars | OJHL | 3 | 0 | 0 | 0 | 2 | – | – | – | – | – |
| 2010–2011 | Cobourg Cougars | OJHL | 47 | 13 | 23 | 36 | 26 | 10 | 2 | 1 | 3 | 2 |
| 2011–2012 | Cobourg Cougars | OJHL | 41 | 22 | 27 | 49 | 40 | 5 | 2 | 3 | 5 | 4 |
| 2012–2013 | Cobourg Cougars | OJHL | 43 | 22 | 34 | 56 | 42 | 9 | 3 | 11 | 14 | 8 | Kakkostähdistö |
| 2013–2014 | Sacred Heart Univ. | AHA | 36 | 5 | 24 | 29 | 24 | – | – | – | – | – |
| 2014–2015 | Sacred Heart Univ. | AHA | 38 | 7 | 15 | 22 | 26 | – | – | – | – | – |
| 2015–2016 | Sacred Heart Univ. | AHA | 36 | 20 | 21 | 41 | 22 | – | – | – | – | – |
| 2016–2017 | Sacred Heart Univ. | AHA | 37 | 10 | 22 | 32 | 53 | – | – | – | – | – | Ykköstähdistö |
|  | Reading Royals | ECHL | 3 | 1 | 2 | 3 | 2 | – | – | – | – | – |
|  | Bridgeport Sound Tigers | AHL | 1 | 0 | 0 | 0 | 0 | – | – | – | – | – |
|  | Rochester Americans | AHL | 5 | 2 | 0 | 2 | 4 | – | – | – | – | – |
| 2017–2018 | Rochester Americans | AHL | 15 | 2 | 3 | 5 | 12 | – | – | – | – | – |
|  | Cincinnati Cyclones | ECHL | 44 | 28 | 31 | 59 | 40 | 2 | 0 | 0 | 0 | 4 | Kakkostähdistö |
| 2018–2019 | Lukko | SM-liiga | 59 | 18 | 34 | 52 | 73 | 7 | 2 | 2 | 4 | 0 | Ykköstähdistö |
| 2019–2020 | Lukko | SM-liiga | 56 | 27 | 33 | 60 | 26 | – | – | – | – | – | Lasse Oksanen -palkinto | Ykköstähdistö |
| 2020–2021 | Vitjaz Podolsk | KHL | 58 | 23 | 32 | 55 | 50 | – | – | – | – | – |  |  |  |  |  |  | MM | 9 | 1 | 0 | 1 | 12 |
| 2021–2022 | Columbus Blue Jackets | NHL | 45 | 10 | 4 | 14 | 10 | – | – | – | – | – |
|  | Cleveland Monsters | AHL | 8 | 2 | 3 | 5 | 0 | – | – | – | – | – |
| 2022–2023 | Columbus Blue Jackets | NHL | 6 | 2 | 1 | 3 | 4 | – | – | – | – | – |
| 3 kautta | yhteensä | AHL | 29 | 6 | 6 | 12 | 16 | – | – | – | – | – |
| 2 kautta | yhteensä | SM-liiga | 115 | 45 | 67 | 112 | 99 | 7 | 2 | 2 | 4 | 0 |
| 2 kautta | yhteensä | NHL | 51 | 12 | 5 | 17 | 14 | – | – | – | – | – |

Lähteet
-------

* Justin Danforth The Internet Hockey Databasessa (englanniksi)
* Justin Danforth Eurohockey-sivustolla (englanniksi)
* Justin Danforth *Elite Prospects*. Everysport Media Group AB.  (englanniksi)

### Viitteet

1. ↑  Danforth juhli neljällä pisteellä Lukon murskavoitossa *ksml.fi*.  7.3.2020. Keskisuomalainen Oyj. Viitattu 22.3.2020.
2. ↑  Tilastot *liiga.fi*. Jääkiekon SM-liiga Oy. Viitattu 22.3.2020.
3. 1 2 3 4 5 6  Justin Danforth *Elite Prospects*. Everysport Media Group AB.  (englanniksi)
4. ↑  Elite Prospects - Cobourg Cougars *eliteprospects.com*. Everysport Media Group AB. Viitattu 22.3.2020. (englanniksi)
5. ↑  Elite Prospects - Cobourg Cougars *eliteprospects.com*. Everysport Media Group AB. Viitattu 22.3.2020. (englanniksi)
6. ↑  Elite Prospects - Sacred Heart Univ. *eliteprospects.com*. Everysport Media Group AB. Viitattu 22.3.2020. (englanniksi)
7. ↑  AHA 2015-16 League Leaders *hockeyDB.com*. The Internet Hockey Database. Viitattu 22.3.2020. (englanniksi)
8. ↑  Elite Prospects - Sacred Heart Univ. *eliteprospects.com*. Everysport Media Group AB. Viitattu 22.3.2020. (englanniksi)
9. ↑  Elite Prospects - Sacred Heart Univ. *eliteprospects.com*. Everysport Media Group AB. Viitattu 22.3.2020. (englanniksi)
10. ↑  ECHL Transactions - March 7 *ECHL.com*.  7.3.2017. The ECHL. Viitattu 14.5.2018. (englanniksi)
11. ↑  Sound Tigers Add Sacred Heart Product *SoundTigers.com*.  15.3.2017. Bridgeport Sound Tigers.  Arkistoitu 15.5.2018. Viitattu 14.5.2018. (englanniksi)
12. ↑  AMERKS INK THREE TO AMATEUR TRYOUTS *amerks.com*.  15.3.2017. Rochester Americans Hockey Club.  Arkistoitu 15.5.2018. Viitattu 14.5.2018. (englanniksi)
13. ↑  Justin Danforth The Internet Hockey Databasessa (englanniksi)
14. ↑  AMERKS SIGN DANFORTH TO AMERICAN HOCKEY LEAGUE CONTRACT *amerks.com*.  22.5.2017. Rochester Americans Hockey Club.  Arkistoitu 15.5.2018. Viitattu 14.5.2018. (englanniksi)
15. ↑  Elite Prospects - Cincinnati Cyclones *eliteprospects.com*. Everysport Media Group AB. Viitattu 22.3.2020. (englanniksi)
16. ↑  Leppänen, Marko: SM-liigassa häkellyttää jopa NHL-ennätyksen murskannut pikakiitäjä – oma luisteluvalmentaja jo 6-vuotiaana: "Aikaisia aamuja oli paljon" *MTVuutiset.fi*.  27.2.2019. Telia Company AB. Viitattu 3.4.2019.
17. ↑  ECHL:ssä palkittu kanadalaishyökkääjä Lukkoon *Jatkoaika.com*.  8.5.2018. Jatkoaika r.y. Viitattu 14.5.2018.
18. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 3.4.2019. (englanniksi)
19. ↑  Elite Prospects - Lukko *eliteprospects.com*. Everysport Media Group AB. Viitattu 3.4.2019. (englanniksi)
20. ↑  Seppänen, Antti: Liiga palkitsi kauden 2018-19 parhaita – tässä palkittujen lista *liiga.fi*.  8.6.2019. Jääkiekon SM-liiga Oy. Viitattu 9.6.2019.
21. ↑  Justin Danforth pysyy Lukko-paidassa *raumanlukko.fi*.  27.2.2019. Rauman Lukko Oy. Viitattu 27.2.2019.
22. ↑  Tapio Laaksosta kapteeni, Justin Danforth ja Toni Koivisto kapteenistoon *raumanlukko.fi*.  8.8.2019. Rauman Lukko Oy. Viitattu 8.8.2019.
23. ↑  Otteluseuranta *liiga.fi*.  16.11.2019. Jääkiekon SM-liiga Oy. Viitattu 17.11.2019.
24. ↑  Seppänen, Antti: Justin Danforth on Liigan helmikuun pelaaja *liiga.fi*.  3.3.2020. Jääkiekon SM-liiga Oy. Viitattu 3.3.2020.
25. ↑  Elite Prospects - Lukko *eliteprospects.com*. Everysport Media Group AB. Viitattu 22.3.2020. (englanniksi)
26. ↑  Seppänen, Antti: Tässä ovat Liigan runkosarjapalkintojen voittajat *liiga.fi*.  20.3.2020. Jääkiekon SM-liiga Oy. Viitattu 22.3.2020.
27. ↑  Hurmerinta, Eero: Pelaajayhdistys jakoi palkintonsa − Danforthille Kultainen Kypärä *Jatkoaika.com*.  8.5.2018. Jatkoaika r.y. Viitattu 22.3.2020.
28. ↑  Seppänen, Antti: Kauden All Starsissa Liiga-kauden vakuuttajat – tässä valinnat *liiga.fi*.  3.4.2020. Jääkiekon SM-liiga Oy. Viitattu 3.4.2020.
29. ↑  Silventoinen, Juha: Liigan tehokkain vaihtaa KHL-jäille – Danforthin suuntana Vitjaz *Jatkoaika.com*.  3.5.2020. Jatkoaika r.y. Viitattu 4.5.2020.
30. ↑  Elite Prospects - KHL Stats 2020-2021 *eliteprospects.com*. Everysport Media Group AB. Viitattu 3.3.2021. (englanniksi)
31. ↑  CBJ sign F Justin Danforth to one-year contract *nhl.com/bluejackets*.  3.5.2021. Columbus Blue Jackets. Viitattu 4.5.2021. (englanniksi)
32. ↑  Seppä, Lassi: Justin Danforth solmi NHL-sopimuksen Blue Jacketsiin *Jatkoaika.com*.  3.5.2021. Jatkoaika r.y. Viitattu 4.5.2021.
33. ↑  Aaron Portzline Twitterissä *twitter.com*.  3.5.2021. Aaron Portzline. Viitattu 4.5.2021. (englanniksi)
34. ↑
35. ↑


|  |  |  |
| --- | --- | --- |
| Edeltäjä:**Oliwer Kaski** | **Lasse Oksanen -palkinnon voittaja**2020 | Seuraaja:**Robin Press** |

|  |  |  |
| --- | --- | --- |
| Edeltäjä:**Malte Strömwall** | **Veli-Pekka Ketola -palkinnon voittaja**2020 | Seuraaja:**Petri Kontiola** |

|  |  |  |
| --- | --- | --- |
| Edeltäjä:**Ville Leskinen** | **Kultaisen kypärän voittaja**2020 | Seuraaja:**Petri Kontiola** |

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant